stanford-oval/wikipedia huggingface dataset:
משרד ההגנה (סוריה)
הערות שוליים

↑  مجلس الشعب السوري - הפרלמנט הסורי, الرئيس الأسد يصدر مرسوماً بتسمية اللواء علي محمود عباس وزيراً للدفاع - הנשיא אל-אסד מוציא צו הקובע את מינוי האלוף עלי מחמוד עבאס לשר ההגנה, באתר مجلس الشعب السوري
↑  פסח מלובני, אסד ממנה שר ביטחון חדש פרו איראני, באתר ישראל דיפנס, ‏10/05/2022
↑  רויטרס, Syria names new defence minister -presidency, רויטרס, ‏28 באפריל 2022 (באנגלית)
| --- | --- |
בקרת זהויות :  GND: 81728-4  VIAF: 153030403   WorldCat (עם VIAF): 153030403 
ערך זה הוא קצרמרבנושא סוריה. אתם מוזמנים לתרום לוויקיפדיה ו.
נטשה מקאלהון

| --- | --- |

נטשה מקאלהון, יוני 2009
 לידה:  14 בדצמבר 1969  (בת 55) וולטון על התמזה, הממלכה המאוחדת 
 שם לידה:  Natasha Abigail Taylor 
 מדינה:  הממלכה המאוחדת 
 תקופת הפעילות:  מ-1990 
 מקום לימודים:  האקדמיה למוזיקה ולאמנויות הדרמה של לונדון  St Mary's Hall, Brighton 
 מספר צאצאים:  3 
 פרופיל ב-IMDb
 
נטשה אביגייל טיילור (Natascha Abigail Taylor), הידועה בשם הבמה נטשה מקאלהון, (באנגלית: Natascha McElhone; נולדה ב-14 בדצמבר 1969) היא שחקנית תיאטרון, קולנוע וטלוויזיה אנגלייה, ידועה מתפקידיה בסרטים האמריקאים "רונין", "המופע של טרומן" ו"סולאריס", וכן מתפקידה כקארן ון דר ביק בסדרה של רשת שואוטיים, "קליפורניקיישן".
ביוגרפיה

מקאלהון נולדה בשם נטשה אביגייל טיילור בסארי שבאנגליה,  לנורין ולמייק טיילור, שניהם עיתונאים. הוריה נפרדו כשהייתה בת שנתיים, והיא עברה יחד עם אמה ואחיה להתגורר בברייטון שבסאסקס. בהמשך נישאה אמה לעיתונאי רוי גרינסלייד.
בין הגילאים 6 ל-12 לקחה מקאלהון שיעורי ריקוד אירי. היא למדה בפנימיית בברייטון וסיימה לימודיה באקדמיה למוזיקה ולאמנויות הדרמה של לונדון בשנת 1993.
קריירה

מקאלהון החלה את קריירת המשחק שלה בתיאטרון, וכיכבה בין היתר בהצגות "ריצ'רד השלישי (מחזה)", שהציגה בפארק ריג'נטס, "הרוזן ממונטה כריסטו", "גן הדובדבנים", שהציגה בלסטר, ו"חלום ליל קיץ". בשנת 1991 היא הופיעה לראשונה על מסך הטלוויזיה, באחד מפרקי הסדרה "Bergerac"‏ (BBC), וכן בשנה העוקבת ביצעה תפקיד אורח בסדרה "פשוט נהדרת".
מקאלהון הופיעה במיני סדרה שיצר דניס פוטר, "Karaoke". אחד מתפקידיה הזכורים ביותר בקולנוע היה בסרט "המופע של טרומן" שיצא לאקנים ב-1998, ובו שיחקה לצד ג'ים קארי. כמו כן גילמה תפקידים ראשיים בסרטים "יריב אינטימי", לצד בראד פיט, "רונין", לצד רוברט דה נירו, ו"סולאריס", לצד ג'ורג' קלוני.
בשנת 2005 כיכבה לצד השחקן ביל פולמן במיני סדרה של NBC, "התגלויות", וב-2006 כיכבה לצד דיאנה ריג בהצגה "Honour". זמן קצר לאחר מכן לוהקה לתפקיד ראשי לצד דייוויד דוכובני בסדרת הכבלים של שואוטיים "קליפורניקיישן", בה גילמה את דמותה של קארן.
דוברת חברת הטיפוח "Neutrogena".
בשנת 2010 דיבבה את דמותה של מארי במשחק הווידאו "קאסלווניה: אדוני הצל" של חברת Konami.
בשנת 2013 כיכבה מקאלהון לצד היילי סטיינפלד ודמיאן לואיס בעיבוד הקולנועי למחזה "רומיאו ויוליה" בכל אותו השם, כליידי קפולט. בשנת 2014 מגלמת את דמותה של אלכס פורסט בהצגה "חיזור גורלי", שהציגה בתיאטרון היימרקט. ב-2015 כיכבה בהפקה של הלהקה השייקספירית המלכותית "המלכה אן", בבימויה של הלן אדמונדסון, בה גילמה את דמותה של שרה צ'רצ'יל, הדוכסית ממרלבורו.
בשנת 2016 לוהקה לצד קיפר סאת'רלנד לסדרת הדרמה הפוליטית של רשת ABC, "השורד המיועד", שעלתה לאוויר בספטמבר.
בשנת 2022 החלה לגלם את פנלופה נצ'בול, רוזנת מאונטבטן מבורמה בעונתה החמישית של סדרת הדרמה עטורת השבחים של נטפליקס "הכתר".
חיים אישיים

ב-19 במאי 1998 נישאה מקאלהון למנתח הפלסטי מרטין קלי. הזוג התגורר בפולהם, מערב לונדון, עם שני בניהם שנולדו בשנים 2000 ו-2003; בנם השלישי של הזוג נולד באוקטובר 2008, חמישה חודשים לאחר מותו של קלי.
ב-20 במאי 2008 נמצא קלי בן ה-43 חסר הכרה בכניסה לביתו על ידי רופא המשפחה, וזמן קצר לאחר שהובהל לבית החולים בו עבד, הוכרז כמת, יום אחרי חגיגת עשר שנים לנישואיו. לאחר נתיחה שלאחר המוות התברר כי מותו נגרם מקרדיומיופתיה מורחבת.
בעקבות המוות הבלתי צפוי, החלה מקאלהון לכתוב לבעלה מכתבים, שבחלקם הביעה את התמודדות הילדים עם האובדן. המכתבים והיומנים שכתבה היוו בסיס לספרה "After You: Letters of Love, and Loss, to a Husband and Father" (תרגום חופשי: "לאחר לכתך: מכתבים של אהבה ואובדן לבעל ולאב"), שיצא לאור ביולי 2010.
פילמוגרפיה

1990: "סיפורי המסתורין של רות רנדל" (הלן בלייק, 2 פרקים)
1991: "ברז'רק" (לואיז קלדר, פרק אחד)
1994: "פשוט נהדרת" (עובדת במוזיאון אומנות, פרק אחד)
1994: "Minder" (ונסה, פרק אחד)
1994: "קדפאל" (ססילי קורד, פרק אחד)
1994: "A Breed of Heroes" (ג'נט, סרט טלוויזיה)
1996: "קריוקי" (אנג'י, סדרת טלוויזיה)
1996: "לזרוס הקר" (אנג'י, סדרת טלוויזיה)
1996: "לשרוד את פיקאסו" (פרנקויז גילוט)
1997: "יריב אינטימי" (מגאן דוהרטי)
1997: "גברת דאלוויי" (קלריסה הצעירה)
1998: "המופע של טרומן" (לורן, סילביה)
1998: "מה שחולדות לא יעשו" (קייט בקנהאם)
1998: "רונין" (דיירדרה)
2000: "אל תשטו באהבה" (רוזלין)
2000: "גבר נגוע" (הולי אנדרסון)
2002: "שחייה לילית" (שרה)
2002: "פירדוטכום" (טרי האסטון)
2002: "הורג אותי ברכות" (דבורה)
2002: "עיר רפאים" (סופי)
2002: "סולאריס" (ריאה)
2003: "נערת בולין האחרת" (מרי בולין, סרט טלוויזיה)
2004: "גברות בלוונדר" (אולגה דנילוף)
2005: "החייל X" (איירין טיל)
2005: "התגלות" (האחות יוספה מונטיפיור, מיני סדרה)
2006: "שום כלום" (פנלופה ווד)
2007: "החברה" (אליזבת נמת', מיני סדרה)
2014-2007: "קליפורניקיישן" (קרן ואן דר ביק)
2008: "סודות אחוזת הירח" (לאבדיי)
2008: "מבורך" (לוו)
2009: "מעשה של עשר דקות" (אישה, סרט טלוויזיה קצר)
2010: "Thorne" (אן קובורן)
2010: "הילד" (גלוריה)
2012: "ילד השטיח" (ג'קי)
2013: "הים" (קוני גרייס)
2013: "רומיאו ויוליה" (ליידי קפולט)
2014: "Believe" (אריקה גלאגר)
2015: "קדושים וזרים" (אליזבת' הופקינס, מיני סדרה)
2016: "השורד המיועד" (הגברת הראשונה אלכס קירקמן)
2016: "מר צ'רץ" (מארי)
2016: "לונדון קוראת לי" (סנדרין)
2018: "המשימה הראשונה" (אז אינגרם, סדרת טלוויזיה)
2022: "Halo" (ד"ר קתרין האלסי, סדרת טלוויזיה)
2022-הווה: "מלון פורטופינו" (בלה איינסוורת', סדרת טלוויזיה)
TBA‏: "The Kollective" (סדרה עתידית של הולו)
פרסים ומועמדויות

1999: "פרסי הקולנוע של MTV" – מועמדות (לצד רוברט דה נירו) בקטגוריית "רצף הפעולות הטוב ביותר בסרט אקשן" על הסרט "רונין"
2003: "פרס סאטורן" – מועמדות בקטגוריית "השחקנית הטובה ביותר" על תפקידה בסרט "סולאריס"
2003: "פרס הטלוויזיה והקולנוע האירי" – מועמדות בקטגוריית "השחקנית הטובה ביותר" על תפקידה בסרט "סולאריס"
2005: "פרס סייטליט" – מועמדות בקטגוריית "השחקנית הטובה ביותר במיני סדרה או בסרט טלוויזיה" על תפקיד במיני סדרה "התגלות"
ג'ון פוסטר (שחקן)

| --- | --- |

 לידה:  3 באוגוסט 1984 (בן 40) בוסטון, מסצ'וסטס, ארצות הברית 
 מדינה:  ארצות הברית 
 תקופת הפעילות:  מ-1999 
 בן או בת זוג:  Chelsea Tyler (2015–?) 
 מספר צאצאים:  1 
 פרופיל ב-IMDb
 
ג'ון פוסטר (באנגלית: Jon Foster; נולד ב-3 באוגוסט 1984) הוא שחקן ומוזיקאי אמריקאי ממוצא יהודי. התפרסם בין היתר מתפקידו בתור זאק קרוצ'וק בסדרה "במקרה בכוונה" ברשת CBS, ובשל השתתפותו בסרטים "דלת נסתרת", "להישאר בחיים" ו"רמפארט"; האחרון לצד אחיו, השחקן בן פוסטר.
ביוגרפיה

נולד בבוסטון שבמסצ'וסטס, בנם של המסעדנים ג'יליאן וסטיבן פוסטר. אחיו הגדול, הוא השחקן בן פוסטר. בעודו תינוק, עבר עם משפחתו להתגורר בעיר פיירפילד, איווה, לאחר שביתם נשדד בעוד הם נכחו בבית. סבו וסבתו מצד אביו היו סיליה (לבית סיגל) ואברהם פרנק פוסטר, שופטת ופוליטיקאי בולט בבוסטון; שניהם יהודים שהיגרו לארצות הברית מהאימפריה הרוסית  כמקום מפלט מפוגרומים נגד יהודים.
קריירה

בשנת 2000, התגלה פוסטר לראשונה בדרמה הפוליטית "13 יום". ב-2001, הוא שיחק בסרט "החיים כבית". בשנת 2002, התפרסם בזכות תפקידו בדרמת הטלוויזיה "רצח בגרינוויץ'", בתור הרוצח מייקל שאקל.
ב-2004 שיחק לצידם של זוכי האוסקר ג'ף ברידג'ס וקים בייסינגר בדרמה "דלת נסתרת" ובתפקיד ראשי בסדרת דרמת הנעורים "החיים כמו שאנחנו מכירים".
ב-2006 לוהק לתפקיד הראשי הראשון שלו בסרט האימה "להישאר בחיים" והופיע בסדרת הדרמה "עלה נופל".
ב-2008 הופיע לצידם של כוכבי הקולנוע סיינה מילר ופיטר סארסגארד בדרמת הפשע "המסתורין בפיטסבורג" וגילם את ארט בשטיין, בן אינטליגנט של מאפיונר יהודי המסתבך במערכת יחסים ביסקסואליות.
ב-2009 כיכב לצידו של ראסל קרואו בסרט הפשע "הרכות שלפני החשיכה" ושיחק במותחן הפשע "לילות אל. איי" בתפקיד הצעיר גרהאם סלואן.
בשנים 2009–2010, כיכב לצד ג'נה אלפמן בקומדיית המצבים "במקרה בכוונה", בתפקיד השף זאק.
בשנת 2011, שיחק לצד אחיו בן בסרט "רמפארט".
בשנת 2013, כיכב בסרט "מיסטר ג'ונס", והתארח בפרק בסדרה "Suits".
חיים אישיים

ב-20 ביוני 2015, נישא לצ'לסי טיילר, בתו של המוזיקאי סטיבן טיילר ואחותה של השחקנית ליב טיילר. יחד, פוסטר ואשתו צמד מוזיקלי בז'אנר הסול-אלקטרוני בשם " Kaneholler". ב-21 בפברואר 2020, נולד בנם הבכור של הזוג, וינסנט פרנק פוסטר.
גיסתו היא השחקנית לורה פריפון, שנשואה לאחיו הגדול, בן פוסטר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | 13 ימים | קני אודונל ג'וניור |  |
| 2001 | החיים כבית | קורי |  |
| 2003 | שליחות קטלנית 3: עלייתן של המכונות | קופאי |  |
| 2004 | דלת נסתרת | אדי אוה'ר |  |
| 2006 | להישאר בחיים | האצ' מק'קניל |  |
| 2008 | מסתרי פיטסברג | ארט בקשטיין |  |
| 2009 | לילות אל.איי. | גרהאם סלואן |  |
| 2009 | הרכות שלפני החשיכה | אריק פול |  |
| 2009 | פנדורום | נוסע רוסי |  |
| 2010 | Brotherhood | פרנק |  |
| 2010 | The Last Rites of Ransom Pride | צ'אמפ |  |
| 2011 | רמפארט | מייקל וויטאקר |  |
| 2013 | Mr. Jones | סקוט |  |
| 2016 | Poor Boy | ג'ו |  |
| 2018 | על אותו גל | אוון |  |
| 2023 | Alone at Night | מקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | תתאפס על עצמך | וויל | פרק: "Pilot" |
| 2000 | המשפט של איימי | ג'ורג' דוקס | פרק: "Instincts" |
| 2001 | Danny | הנרי | תפקיד ראשי; 9 פרקים |
| 2002 | Murder in Greenwich | מייקל שאקל | סרט טלוויזיה של USA |
| 2004–2005 | Life as We Know It | בן קונור | תפקיד ראשי; 13 פרקים |
| 2005 | חוק וסדר: מדור מיוחד | ג'סטין שארפ | פרק: "Intoxicated" |
| 2006 | עלה נופל | דמיאן ברונר | תפקיד ראשי; 13 פרקים |
| 2009–2010 | במקרה בכוונה | זאק קרוצ'וק | תפקיד ראשי; 18 פרקים |
| 2012 | בן וקייט (אנ') | ג'ורג' | פרק: "Pilot" |
| 2013 | Suits | טרנט דבון | פרק: "Blood in the Water" |
| 2020 | מוקד 911: טקסס | דסטין שפרד | 2 פרקים |
| 2020 | ההרעלות בסולסברי | אריק | מיני-סדרה |
Microsoft Azure

| --- | --- |

 סוג:  מחשוב ענן 
 תקופת הפעילות:  1 בפברואר 2010 – הווה (15 שנים) 
 azure.microsoft.com
 
Azure (אז'וּר) היא פלטפורמת מחשוב ענן שפותחה ומופעלת על ידי מיקרוסופט, ומשמשת לניהול יישומים באמצעות מרכזי נתונים מבוזרים ברחבי העולם. הפלטפורמה מהווה את אחד משלושת שרותי הענן הגדולים ביותר בעולם, לצד Amazon Web Services ו-Google Cloud. שרות זה מספק שירותי מחשוב על גבי האינטרנט, ושוחררה ב-1 בפברואר 2010.
שם המוצר, אז'וּר, הוא באנגלית ובצרפתית שמו של צבע תכלת השמיים, ומרמז על היות המוצר קשור למחשוב ענן (Cloud computing). לצורכי המערכת פותחה CBL-Mariner (מערכת הפעלה מבוססת לינוקס מותאמת לתשתיות ענן).
ב-27 באוקטובר 2008 בכנס המפתחים PDC‏ (Professional Developers Conference) של מיקרוסופט, שנערך בלוס אנג'לס, הכריז ריי אוזי, ארכיטקט התוכנה הראשי של החברה, על המערכת העתידית כחלק מפלטפורמת הענן "אז'וּר" של מיקרוסופט (Azure Services Platform).
על פי ההכרזה, השרות לא נועד לשימושם של משתמשי קצה בעלי מחשבים אישיים. המוצר, שמיועד למפתחי יישומים, יעבוד בעיקר על יישומי שרת. היתרון למפתחים הוא יכולות עיבוד, אחסון והרצה במרכזי המידע של מיקרוסופט. סביבת העבודה כוללת כלים כמו: ויז'ואל סטודיו, IIS,‏ ASP.NET,‏ XML,‏ eclipse ‏,ruby ‏,PHP, וירטואליזציה ופייתון, כך שהמפתחים לא יצטרכו לרכוש סביבות עבודה למחשב האישי. המודל העסקי של אז'ור מבוסס על תשלום לפי שימוש במשאבים (PayGO) ולפי SLA נדרש.
ב-2014, מיקרוסופט השיקה על גבי הענן (בתהליך של מיתוג מחדש) את Office Online – יישומי רשת המבוססים על חבילת האופיס שלה, ורצה אף היא על מערכת זו. זהו מימוש של מיקרוסופט, שאינו הכרחי עבור התקנת Office Online, אשר ניתן למימוש על פלטפורמות נוספות. רוב היישומים הושקו לשימוש חינמי על גבי הרשת בשם "Web Apps" כבר ב-2008.
שירותים

Azure מספקת מעל ל-600 שירותים שונים בענן המחשוב. דוגמאות לשירותים בולטים:
שירותים > מחשוב

מכונות וירטואליות - שירות ענן להקמת מכונות וירטואליות המריצות Windows או Linux וכן מכונות בתצורות מוכנות מראש ב-Image כלשהו
App services - סביבת פלטפורמה כשירות (PaaS) המאפשרת למפתחים לנהל ולפרסם אתרי אינטרנט
WebJobs - שירות ענן הרצת תהליכי רקע (background processing) בצורה מתוזמנת, קבועה או על פי דרישה
שירותים > אחסון מידע (Storage)

Storage Services
Table Service
Blob Service
שירותים > ניהול מידע

Azure Search - שירות חיפוש טקסטואלי
Cosmos DB - שירות ענן לבסיס נתונים NoSQL
SQL Database - נודע בעבר בשם SQL Azure. בסיס נתונים מנוהל בענן, מבוסס על טכנולוגיית Microsoft SQL Server.
Azure SQL Data Warehouse - שירות ענן מחסן נתונים (data warehouse) מנוהל בענן.
Azure Data Explorer - שירות ענן לשמירה, עיבוד וביצוע אנליטיקות על ביג-דאטה
שירותים > ניתוב הודעות (Messaging)

Event Hubs - מאפשר שמירת הודעות במקום מרכזי והפצה שלהן
Queues - ערוץ תקשורת חד כיווני להפצת הודעות, בתצורת תור
Topics - ערוץ תקשורת חד כיווני להפצת הודעות, בתצורת מפרסם ומאזינים (subscriber pattern)
מבנה ה-Azure RBAC

RBAC היא מערכת הרשאות המשמשת לשליטה על גישה למשאבי Azure, והפעולות שמשתמשים יכולים לבצע על משאבים אלה. ברמה גבוהה, ניתן לחשוב על זה כמתן גישה למנהלי אבטחה (משתמשים, קבוצות ואפליקציות) למשאבי Azure, על ידי הקצאת תפקידים למנהלי האבטחה. לדוגמה, ניתן להשתמש ב-RBAC כדי להעניק למשתמש גישה לניהול כל המכונות הווירטואליות, בעוד שמשתמש אחר מקבל גישה לניהול כל חשבונות האחסון באותו מנוי.
Azure RBAC מורכב מהרכיבים הבאים - מנהלי אבטחה, הגדרות תפקידים והקצאת תפקידים:
Security principals, מנהלי אבטחה – תיאור אובייקט ב-Active Directory ב-Azure שלו מוקצות ההרשאות. זה יכול להיות חשבון משתמש, קבוצה, מנהל שירות וכדומה. כל אלה הם סוגים שונים של זהויות שקיימות ב-Azure AD.
Role definition, הגדרת תפקיד – אחרי עקרונות אבטחה, הרכיב השני של Azure RBAC הוא הגדרת תפקיד. מונח זה מתאר אוסף של הרשאות. הרשאה מתארת פעולה שאולי תתבצע או לא תתבצע במשאב, כגון קריאה, כתיבה ומחיקה. ניתן לבחון את ההרשאות תחת תפקיד ברירת מחדל של Azure.
Role assignment, הקצאת תפקידים – יישום התפקידים ב-Azure AD. אחת מבחירות העיצוב בענן Azure היא האופן שבו תפקידי RBAC מיושמים בהיררכיה זו. ניתן להחיל תפקידי RBAC ברמת קבוצת ניהול השורש, קבוצת ניהול הילד, המנוי, קבוצת המשאבים ומשאבים בודדים. כל גישה מבוססת תפקידים המוקצה ברמת קבוצת ניהול השורש מתפשטת בכל הארגון ולא ניתן לעקוף אותה ברמה נמוכה יותר. אם תוקף מצליח לגנוב אישור שנותן גישה ברמת קבוצת ניהול השורש, הוא יוכל למנף את הגישה הזו כדי לעבור לרוחב על פני מנויים שונים בארגון.
אפשרות פופולרית נוספת לניהול סביבות Azure היא Azure CLI - התחברות לאז'ור ושירותיה באמצעות ממשק שורת הפקודה.
תשתית

רשת הענן של Azure מבוססת אזורים, המרכיבים מספר מרכזי נתונים. כל מרכז נתונים מורכב מקלסטרים ונתבי T2 בהם חיבורים קצרים של עד מאות מטרים, ואילו מרכזי הנתונים והאזורים עשויים להיות במרחק עשרות קילומטרים. מרכזי הנתונים של Azure פרוסים ביותר מ-60 אזורים בעולם בהם ברזיל, קנדה, ארצות הברית, איטליה, צרפת, גרמניה, שוודיה, פולין, נורווגיה, שווייץ, קטאר, איחוד האמירויות, דרום אפריקה, הודו, אוסטרליה, יפן, קוריאה וסין.
בדוח של גרטנר מ-2022 נמצא Azure כשירות שמגדיל את נתח השוק ומספק פתרונות טובים לענן היברידי ושילוב סביבות ענן (multicloud), ומבחינת נקודות חולשה נמצא חלש בתחום של אבטחה וחדשנות, וכן מבחינת רישיונות.
נכון ל-2023, 70% מתעבורת הרשת ב-Azure מבוססת על RDMA תוך שימוש בשילוב של PFC ואלגוריתם בקרת גודש DCQCN.
ב-2023 השיקה החברה שירות Azure Boost המבוסס על שבב שפיתחה החברה. Microsoft Azure Network Adapter (ובקיצור MANA) מאפשר שירות רשת בקצבים של 200Gbps וגישה לשירות אחסון בקצב של 10Gbps ו-400,000 IOPS.
ראו גם

Amazon Web Services
מחשוב ענן
Salesforce.com
Google Cloud Platform
וירטואליזציית אחסון

וירטואליזציית אחסון משמשת במדעי המחשב על מנת לטייב מערכות אחסון ממוחשבות.
מערכות אחסון בנויות מחומרה ותוכנה על מנת לספק למשתמשים קצבי אחסון מהירים, אמינים וזולים. קיימת מגמה בעולם המחשוב להשתמש בחומרה נפוצה ("מהמדף") ולא לבנות חומרה ייעודית. הסיבה לכך היא הוזלת תהליך הייצור ופישוטו, בד ובד עם התחזקות המשאבים העומדים לרשות המפתחים.
בעבר הוויטאוליזציה הייתה מיועדת, בעיקר, לרשתות SAN אך עם זמינות והוזלת רשתות LAN היא עברה גם לרשתות אלו ולאינטרנט.
וירטאליזציה יכולה לשמש בכמה אופנים:
ברמת הבלוק - מערכות האחסון "עוורות" לתוכן המידע ועל המשתמש לסדרו בסדר נכון כך שיוכל לעבד אותו בעתיד.
NAS מספק שירותי מערכת קבצים למשתמשים כך שהמידע מסודר בצורה היררכית.
Object storage - מידע המשתמש מסווג על ידי מטא-מידע "המספר" מהו המידע המאוחסן (למשל תגיות המשייכות תמונות לאירועים שונים).
מיקום ההמרה מכתובת דיסקים וירטואלית לאמיתית

על מנת לבצע את הווירטואליזציה יש להמיר את הכתובת הווירטואלית לכתובת האמיתית (קרי הכתובת שאליה יש להפנות את בקשת הקלט/פלט). ישנן שלוש אפשרויות עיקריות למיקום ההמרה:
ברמת השרת: יתרון השיטה הוא בשימוש בתוכנה בלבד. אין צורך, כמעט, בחומרה נוספת המייקרת את הפתרון. חסרונות השיטה הם בצורך להתקין תוכנה ייעודית על כל אחד מהשרתים, דבר שגוזל זמן התקנה רב במקרה של מספר שרתים רב. ישנו צורך בפיתוח תוכנה לכל מערכת הפעלה ובנוסף ההישענות על משאבי המחשב המארח גוזלת משאבים אלה מהאפליקציות הרצות עליו במילא.
בעזרת ממירים (Routers) חכמים היושבים באמצע וחוצים את הרשת לשתיים. רשת ("קדמית") המורכבת מהם ומהשרתים ורשת שנייה ("אחורית") המורכבת מהממירים ומאמצעי האחסון. יתרונה של השיטה היא בהישענות על חומרה ייעודית ובכך לשחרר את משאבי השרתים. מספר הממירים קטן משמעותית ממספר השרתים ולכן זמני התקנת הגרסאות ועדכונן קצרים בהרבה מווירטואליזציה ברמת השרתים. חסרון השיטה הוא הצורך ביתירות, שכן אם אחד הממירים קורס או לא יכול לעמוד במעמסה עליו יש ל"עזור" לו בעזרת ממיר (ים) נוסף (ים). חסרון נוסף הוא בצורך ברכישת חומרה ייעודית הדורשת יותר חשמל (בדמות מיזוג וכו'), והתיישנותה במהרה. מודל זה קיים ברשתות SAN.
באמצעי האחסון עצמם (שיכולים להיות וירטואליים בעצמם - כדוגמת בענן מחשוב). יתרונות השיטה הם עבודה מיטבית עם החומרה עליה רצה שכבת הווירטואליזציה ואי צורך בהתקנת חומרה או תוכנה נוספות. חסרון השיטה הוא "כבילת המשתמש" לספק מסוים או אפילו לדגם מסוים. יש קושי מסוים לבצע העתקה מאמצעי אחסון למשנהו ללא שימוש במתווך חיצוני.
דוגמאות לתכונות הנתמכות בווירטואליזציה

מאחר שוירטואליזציה דורשת כח מחשוב, הרי שניתן להוסיף שכבות תוכנה נוספות.
הוספת שטח אחסון והחלפת התוכנה או החומרה המפעילות את הווירטואליזציה ללא הפסקת האפליקציות (24/7). הוספת השטח יכולה להתבצע על ידי הוספת שטח תחת הבקרים הקיימים (scale up) או על ידי הוספת בקר (scale out). הוספת בקר מועילה, לרוב, לביצועים אך יקרה ומסובכת יותר ליישום.
"ישור" כתיבות כך שגם כתיבות אקראיות יכתבו לדיסקים הפיזיים כאילו נכתבו בצורה רציפה. דבר זה יקל על דיסקים (ביחוד על דיסקים מכניים) את פעולת הכתיבה.
תמיכה בהוראות מתקדמות של פרוטוקולי האחסון כגון איפוס מהיר, שכפול ברמת אמצעי האחסון ושחרור מקום.
תמיכה בכמות רבה של משאבים ככונני מערכות וירטואליזציה (vvol).
קביעת איכות השירות למשתמש(אנ') או לדיסק וירטואלי. כלומר ניתן לקבוע רף עליון ורף תחתון לביצועים.
"קירוב" תכנות למיקום הדיסקים ובכל לייעל ולחסוך זמן השהייה (latency) כשימוש ב-Docker והתקנת אנטי-וירוס. אפשרות להשתמש באחסון קרוב ככל הניתן לאפליקציות (edge) או שימוש ב-global name space. ישנם מוצרי אחסון שתומכים בניתוח הכתיבות או הפעולות בעת מעשה ובכל מייתרות את הקריאות הנוספות על מנת לעבד מידע.
אפשרות לגשת לנתונים מסוגים שונים של מערכות קבצים, ואף במקביל. כלומר ניתן למשל לגשת לקבצים תוך שימוש ב-NFS וב-SMB בו זמנית.
הערות שוליים

↑  הסבר באתר מיקרוסופט (באנגלית)
1 2  למשל מתוך אתר זאדרא
↑  היסטוריית הרשמקולים של יבמ (באנגלית)
↑  למשל אושרי אלקסלסי, ‏אמזון השיקה מתחמים פיזיים להעלאה מהירה של דאטה לענן, באתר Geektime‏, 2 בדצמבר 2024
↑   Infinidat Solution Deep Dive, דקה 7:18, סרטון בערוץ "Tech Field Day", באתר יוטיוב (אורך: 01:35:59)
↑  לדוגמה פטנט של חברת LSI
↑   עמרי זרחוביץ', השווי זינק פי 3 בשנה: Vast Data שווה 3.7 מיליארד דולר, באתר TheMarker‏, 4 במאי 2021
↑  הסבר באתר ואסטדאטה (באנגלית)
↑  פטנט של חברת vast data
↑  מהו QOS באתר networkcomputing
↑  לדוגמה באתר יבמ
דיאנה גבלדון

| --- | --- |

 לידה:  11 בינואר 1952 (בת 73) פלגסטף, אריזונה
 מדינה:  ארצות הברית 
 לאום:  אמריקאית
 מקום לימודים:  מכון סקריפס לאוקיינוגרפיה 
 שפות היצירה:  אנגלית
 תחום כתיבה:  ספרות
 סוגה:  רומן היסטורי
 יצירות בולטות:  נוכרייה
 תקופת הפעילות:  מ-1984
 הושפעה מ:  רוברט לואיס סטיבנסון 
 צאצאים:  סם סקייס 
 http://www.dianagabaldon.com/
 
דיאנה ג'. גָָבֶּלְְדוֹן (באנגלית: Diana J. Gabaldon; נולדה ב-11 בינואר 1952) היא סופרת אמריקאית, המוכרת בשל הסדרה "נוכרייה". ספריה ממזגים מספר סוגות, עם אלמנטים של רומנים היסטוריים, רומנטיים, מסתורין, הרפתקה, ומדע בדיוני/פנטזיה. סדרת "נוכרייה" עובדה לטלוויזיה, והעונה הראשונה שודרה ב-2014 בארצות הברית. הסדרה שודרה בישראל ב-2015, בשם "זרה".
ביוגרפיה

גבלדון נולדה באריזונה. אביה היה סנטור במדינת אריזונה למשך 16 שנים, והחזיק לאחר מכן בתפקידים ממשלתיים אחרים.
גבלדון גדלה בעיר פלגסטף, שם סיימה תואר ראשון בזואולוגיה באוניברסיטת צפון אריזונה. היא המשיכה לתואר שני בביולוגיה ימית באוניברסיטת קליפורניה בסן דייגו, ולאחר מכן לדוקטורט באקולוגיה התנהגותית, באוניברסיטת צפון אריזונה ב-1978.
קריירה

גבלדון הייתה העורכת המייסדת של כתב העת Science Software Quarterly ב-1984, בזמן שעבדה במרכז ללימודי הסביבה באוניברסיטת אריזונה סטייט. במשך שנות השמונים כתבה גבלדון ביקורות תוכנה ומאמרים טכניים עבור מגזיני מחשבים, וכן מאמרים במדע פופולרי וספרי קומיקסי עבור חברת וולט דיסני. היא לימדה לימודי הסביבה באריזונה סטייט 12 שנה, עד שעזבה כדי לכתוב במשרה מלאה.
קריירה > כתיבה

ב-1988, גבלדון החליטה לכתוב רומן "כדי להתנסות, ללמוד איך", ובלי שום כוונה להראות אותו לאף אחד. בתור חוקרת, היא החליטה שרומן היסטורי יהיה הקל ביותר לחקור ולכתוב, אך לא היה לה רקע בתחום ההיסטוריה, והיא אפילו לא ידעה על איזו תקופה היא רוצה לכתוב. גבלדון ראתה, במקרה, פרק של "דוקטור הו", בו אחת הדמויות הייתה צעיר סקוטי מהמאה ה-18, בשם ג'יימי מקרימון, והוא היה ההשראה לדמות הגברית המרכזית שלה, ג'יימי פרייזר, ולמיקום הרומן בסקוטלנד של אותה תקופה.
בהתחלה, הגיבורה של הרומן הייתה אישה אנגליה שנועדה לייצר קונטרה ל"סקוטים בקילטים", אך בכתיבה, היא רקמה חיים משל עצמה, "והשתלטה על הסיפור, כשהיא מספרת אותו בעצמה, יחד עם הערות עוקצניות מודרניות לגבי כל דבר". כדי להסביר את הראיה המודרנית של הדמות, גבלדון החליטה להפוך אותה למישהי שהגיעה מן המאה ה-20 לסקוטלנד של 1745. בימים של ניצני האינטרנט, גבלדון שיתפה פרק מהספר בפורום ספרותי, והסופר ג'ון א. סטיץ' התלהב, והכיר אותה לסוכן פרי נולטון, שהשיג לה חוזה לטרילוגיה - הספר שכתבה ועוד שניים עתידיים.
לספר היא קראה בתחילה "Cross Stitch", ובשם זה גם יצא בבריטניה, אך המו"ל האמריקאי שינה את השם ל-Outlander (נוכרייה). כשיצא ספרה השני, עזבה גבלדון את האקדמיה כדי לפתח את הקריירה החדשה שלה כסופרת.
בסדרת הנוכרייה יש נכון ל-2022 תשעה ספרים, כאשר האחרון מהם, "אמור לדבורים שהלכתי" יצא ב-2021. בנוסף, יצאה סדרת ספינאוף לנוכרייה בשם "לורד ג'ון", שהגיבור שלהם הוא דמות משנית בסדרת האם.
חיים אישיים

גבלדון מתגוררת בסקוטסדייל, אריזונה, עם בעלה, דאג וטקינס, ולהם שלושה ילדים בוגרים, לורה, ג'ני וסופר הפנטזיה סם סייקס.
ביבליוגרפיה > סדרת "נוכרייה"

הסדרה מספרת את סיפורה של קלייר רנדל, אחות מתקופת מלחמת העולם השנייה, אשר עוברת בזמן לסקוטלנד של תקופת מרד היעקוביטים של 1745. שם היא מתאהבת במורד הצעיר, ג'יימי פרייזר. ההרפתקאות המתמשכות מתרחשות באנגליה, סקוטלנד, צרפת, הקריבים, וצפון אמריקה.
הספרים
Outlander‏ (1991) (יצא בבריטניה ואוסטרליה בשם Cross Stitch)
Dragonfly in Amber ‏(1992)
Voyager‏ (1993)
Drums of Autumn ‏(1996)
The Fiery Cross‏ (2001)
A Breath of Snow and Ashes‏ (2005)
An Echo in the Bone‏ (2009)
Written in My Own Heart's Blood‏ (2014)
Go Tell the Bees that I am Gone ‏ (2021)
ביבליוגרפיה > סדרת "נוכרייה" > תרגומים לעברית

נוכרייה (Outlander) - הוצאת כנרת, 2009, תרגום: ארז אשרוב
שפירית בענבר (Dragonfly in Amber) - הוצאת כנרת, 2012, תרגום: ארז אשרוב
נוסעת מעבר לזמן (Voyager) - חלק ראשון - הוצאת כנרת זמורה ביתן, 2015, תרגום: ברוך גפן
נוסעת מעבר לאוקיינוס (Voyager) - חלק שני - הוצאת כנרת זמורה ביתן, 2015, תרגום: ברוך גפן
תופי הסתיו (Drums of Autumn) - חלק ראשון - הוצאת כנרת זמורה ביתן, 2016, תרגום: ברוך גפן
תופי הסתיו (Drums of Autumn) - חלק שני - הוצאת כנרת זמורה ביתן, 2016, תרגום: ברוך גפן
הצלב הבוער (The Fiery Cross) - חלק ראשון - הוצאת כנרת זמורה ביתן, 2017, תרגום: ברוך גפן
הצלב הבוער (The Fiery Cross) - חלק שני - הוצאת כנרת זמורה ביתן, 2017, תרגום: ברוך גפן
משב שלג ואפר (A Breath of Snow and Ashes) - חלק ראשון - הוצאת כנרת זמורה ביתן, 2018, תרגום ברוך גפן
משב שלג ואפר (A Breath of Snow and Ashes) - חלק שני - הוצאת כנרת זמורה ביתן, 2019, תרגום: ברוך גפן
ביבליוגרפיה > סדרת "נוכרייה" > סיפורים קצרים מעולם הנוכרייה

"A Leaf on the Wind of All Hallows" ‏(2010), סיפור קצר באנתולוגיה Songs of Love and Death
The Space Between ‏(2013), נובלה באנתולוגיה The Mad Scientist's Guide to World Domination.
Virgins ‏(2013), נובלה באנתולוגיה Dangerous Women.
ביבליוגרפיה > סדרת "נוכרייה" > ספרים מקושרים לסדרה

The Outlandish Companion (1999), a guide to the Outlander series containing synopses, a character guide, and other notes and information
The Exile: An Outlander Graphic Novel (2010)
The Outlandish Companion, Vol. II (2015)